title: Директорът на ЦГМ обеща "отворени данни" за столичния транспорт

maintext:
Отварянето на данните за местоположението на градския транспорт, свободните места за паркиране и др. е нужно, за да може бизнесът да ги използва за създаването на приложения и услуги в полза на гражданите.
© Цветелина Белутова
Информацията за това къде се намират превозните средства от градския транспорт в София в реално време скоро ще бъде достъпна като "отворени данни", пое ангажимент директорът на Центъра за градска мобилност (ЦГМ) Християн Петров по време на "Форум Градът". По думите му общинското транспортно дружество ще "отвори" и данните за това колко места в синя и зелена зона са свободни, веднага щом изгради цялостна система за събиране на такава информация. В момента ЦГМ е поставила 42 камери, които следят броя на колите в паркоместата за краткотраен престой. Идеята на "отварянето" на такъв тип данни е бизнесът да ги използва за създаването на приложения и услуги в полза на гражданите.Проектът за поставяне на "умни" светофари трябва да приключи в началото на 2017 г., когато съоръженията ще работят на 160 кръстовища. Към момента са поставени 120 такива светофара. Заместник-кметът на София по транспорта Евгени Крусев призна, че пешеходните бутони на някои от тях все още не работят, тъй като уредбите все още не са свързани със системата за управление. "Бутоните са нужни, за да се адаптират фазите на светофара, да се повиши сигурността на гражданите и да се подобри управлението на трафика," коментира той.Според изчисленнията на Центъра за градска мобилност смяната на светофарите трябва да съкрати времето за придвижване в града с 30%, както и да намали вредните емисии и разходите за гориво.Догодина отсечките от велоалеи, които сега са разпокъсани из целия град, трябва да бъдат обединени в обща мрежа, пък пое ангажимент заместник-кметът по транспорта Евгени Крусев. Предстои общината да започне втората фаза от проекта за интегриран градски транспорт. Той ще включва обновяването на трамвайните трасета по бул. "Цар Борис" III и ул. "Каменоделска" и закупуване на нови трамвайни мотриси.Столична община разработва и схема за поставяне на зарядни станции за електромобили, съобщи още Крусев. "Дори в момента всеки електромобил може да получи от Центъра за градска мобилна безплатен стикер за паркиране в синя и зелена зона, без значение дали е регистриран в София," уточни и директорът на ЦГМ.


description: Седмицата отново е наситена с икономически събития, продължава и корпоративния сезон от двете страни на Атлантика. Ето и по-важните новини, които...

title: Пазарите очакват финансовите резултати на Apple и Alphabet

maintext: Седмицата отново е наситена с икономически събития, продължава и корпоративния сезон от двете страни на Атлантика. Ето и по-важните новини, които очакват пазарите.Понеделник – PMI Производствен индекс в САЩВторник – Потребителско доверие САЩСряда – Международна търговия, Продажби на нови жилища, данни за петролните запаси в САЩЧетвъртък – Поръчки на стоки с дълготрайна употреба, помощи за безработица в САЩФинансовите си резултати ще публикуват и много компании, като пазарите очакват с нетърпение Apple, Alphabet, Amazon.com, Exxon Mobil и Caterpillar.

fasttext_language: bg


description: Според Брюксел компанията отдава прекалено голям приоритет на проблемите си в САЩ

title: ЕК е недоволна от политиката на Volkswagen в Европа след дизелгейт

maintext:
Вера Журова, председател на Европейската комисия по правна политика, е недоволна от отношението на Volkswagen към европейските потребители
В писмо
до Франсиско Гарсия Санз, член на борда на директорите на Volkswagen,
еврокомисарят
по правосъдие Вера Журова
пише
, че компанията трябва да се обърне със "специални внимание" към хората, които искат да продадат колите си. Те вероятно срещат проблеми с това да намерят купувач преди пълното изтегляне на колите от пазара и ремонтирането им, за да влязат в нормите на Европейския съюз за вредни емисии.
Според Журова за тези клиенти Volkswagen трябва да осигури приоритетно изкупуване на колите.
Същото специално внимание трябва да се обърне и на хората, които спешно имат нужда колата да бъде сертифицирана отново от европейските регулатори. Такива случаи се получават най-вече при смяна на местожителството и регистриране на колата в друга страна, коментира Журова. Според Volkswagen европейските потребители ще могат да получат ремонтираната си кола в рамките на половин час. "Това е легално според европейското право", коментираха от групата.
В писмото на Журова се казва още, че Volkswagen трябва да гарантира, че техническата поправка, през която минават засегнатите коли, няма да навреди по никакъв начин на автомобила. Еврокомисарят предупреди компанията, че ако се появяват проблеми при проверка, това ще бъде в нарушение на европейските закони за защита на потребителите.
Писмото на Журова показва, че комисията не харесва моментното състояние, което показва, че Volkswagen приоритизира пазара в САЩ пред този в Европа. Досега почти целият фокус на скандала беше насочен към американските проблеми на компанията, докато тези в Европа останаха в сянка. Реалността би трябвало да е друга предвид факта, че в Европа има повече продадени дизелови коли на Volkswagen. Комисията
също призовава Volkswagen да представи още доказателства за работата си по скандала, за да може властите да са сигурни, че компанията ще може да постигне целта си да изкупи или върне от пазара всичките си автомобили до есента на 2017 г.
През септември еврокомисарят предупреди Volkswagen, че производителят на коли може да е нарушил търговските практики в 20 държави, предвид рекламните кампании, които представят колите на компанията като "зелени". Тя призова държавите да търсят различни методи за получаване на компенсации от Volkswagen.
Европейската комисия (ЕК) ще увеличи натиска си върху Volkswagen заради скандала с промяната на резултатите от тестовете за вредни емисии, който се разрази през есента на миналата година, съобщава Financial Times. Оттогава досега германският автопроизводител има сериозни проблеми с бизнеса си на глобално ниво. Най-тежка е ситуацията в САЩ, където до момента от компанията се очаква да изплати над 15 млрд. долара глоби и обезщетения, а сумата да продължава да расте. Според европейските власти програмата на Volkswagen за изтегляне на дизеловите автомобили не е достатъчнo ефективна и компанията трябва да изкупи поне част от засегнатите коли.Европейските власти се държат сравнително по-меко с Volkswagen, отколкото колегите им в Америка, където Volkswagen още в началото беше накарана да изкупи всичките си двулитрови автомобили, които замърсяват околната среда. В момента инвеститорите в компанията очакват решението на съдия Чарлз Брайър, който разглежда делото срещу Volkswagen и трябва да одобри финално обезщетенията за близо половин милион притежатели на коли.


description: Дългосрочната търговия трябваше да започне от началото на октомври. Стартът беше отложен за след седмици

title: Големите сделки с ток на борсата: Високи такси и нясни количества

maintext:
1
2 На проведеното обучение за работа с платформата за дългосрочни договори са се явили само пет участника
© НАДЕЖДА ЧИПЕВА
Пазарните участници все още гледат скептично дали борсата ще заработи ефективно.
Дългосрочните сделки за електроенергия трябваше да са възможни на новата борса от началото на октомври. Търговията не започна, а новият срок е краят на месеца. Извън забавянето по-големият проблем е ще има ли предлагане: нито един от трите големи производителя - АЕЦ "Козлодуй", ТЕЦ "Марица-изток 2" и Националната електрическа компания (НЕК), не е наясно какви количества енергия ще задели за платформата. Досега и трите държавни компании диктуват правилата на свободния пазар, където продават енергия за около 1.3 млрд. лв. годишно през собствените си онлайн системи. Целта на новата платформа е да ограничи този монопол, защото през годините имаше съмнения за някои от сделките. Търговците на ток обаче са с нисък интерес към борсата, тъй като тя ще налага високи такси и няма яснота за предлагането.Платформата за дългосрочни договори трябваше да заработи от началото на октомври (от януари борсата работи, но само за краткосрочни сделки), но засега няма яснота кога точно ще се случи това. Изпълнителният директор на държавното дружество Константин Константинов коментира само, че това трябва да стане в рамките на този месец, но според търговци няма логика това да се случи преди средата на ноември, когато приключва годишният планов ремонт на АЕЦ "Козлодуй".Освен това споразуменията с производителите за количествата, които ще могат да предоставят на новата платформа, все още не са факт. От ТЕЦ "Марица-изток 2" коментираха за "Капитал", че в момента извършват анализ на производствените си възможности и това какви количества и за какви периоди ще може да предоставя на тази платформа. "Този анализ ще определи дали дружеството да запази определени количества за търгуване и през собствената си платформа", посочват оттам.Подобен е и отговорът на АЕЦ "Козлодуй", която също е в процес на регистрация на платформата. "С оглед настъпващите промени в пазарните условия АЕЦ "Козлодуй" подготвя актуализация на пазарната си стратегия с цел максимално използване на всички търговски възможности за реализация, включително и чрез новата платформа на Българската независима електроенергийна борса (БНЕБ)", посочват оттам. От НЕК не бяха открити за коментар.До миналата седмица в БНЕБ все пак са получени над 15 заявления за участие в новия борсов сегмент, коментираха оттам. В същото време на проведеното преди дни обучение за работа с платформата са участвали само пет фирми, което според търговци показва слабия интерес към предлаганата възможност.Основна причина търговците да не са ентусиазирани от новата възможност, която борсата предоставя, са борсовите такси, които не са конкурентни на други подобни платформи за търговия. Например брокерската платформа TFS, която работи и в България, предлага с до 2-3 пъти по-ниски такси за търгуваната енергия, посочи Мартин Георгиев, председател на Асоциацията на търговците на електроенергия в България (АТЕБ). Това се вижда и от презентация на сайта на самата борса, в която е направено сравнение между цените на различни оператори. Там се вижда, че при ТFS таксата за участие е нула, докато тази на българската борса е 6 хил. евро. Годишната такса, която БНЕБ е определила, също е двойно по-висока - 10 хил. евро. В допълнение с още две такси, които се начисляват върху сделките, то за всеки мегаватчас търговците трябва да плащат допълнително 0.05 евро, докато при TFS е 0.03 евро.От презентацията се вижда, че БНЕБ предлага най-висока такса и в сравнение с още шест борсови оператора, които работят в региона (виж таблицата). В същото време в презентацията се посочва, че при увеличаване на търгуваните обеми таксите на българската борса могат да бъдат намалени. Това обаче едва ли е достатъчен стимул за търговците да плащат повече за една и съща услуга.Освен високите такси новата платформа има и други недостатъци, смятат търговците. Един от тях е, че реално борсата няма да гарантира изпълнението, коментира председателят на Асоциация свободен енергиен пазар Соня Кадиева. На това мнение е и Мартин Георгиев от АТЕБ: "Борсата няма да има централизирана роля, само ще намира енергия, без да гарантира изпълнението на сделките". За сравнение, когато с централите се сключват директни договори, доставката на електроенергията е гарантирана. По думите на Георгиев друг недостатък е, че борсата няма клирингова къща, която да управлява експозициите на фирмите, и участниците трябва сами да поддържат отделните депозити.Проблем е и че борсата може едностранно да променя правилата. Затова от асоциацията са предложили подобни промени да стават с одобрението на КЕВР.Притеснително изискване е и това за 100% авансово плащане на сделките, което, изглежда, не е отпаднало, въпреки че правилата за сключване на дългосрочните сделки бяха обсъдени със сектора. От борсата обаче поясняват, че това важи само за покупко-продажба на енергия за определени часове през следващия ден. "Във всички останали случаи всеки инициатор на сделка сам преценява дали да изиска, или предложи авансово плащане", допълват оттам.В същото време обаче Соня Кадиева коментира, че на други подобни платформи няма авансово плащане, а лимити на търгуваните количества.Това, което все пак се е променило в правилата, са сроковете за подписване на споразумения след сключване на сделките и сроковете за обезпечителни действия, коментираха от борсата. Вече съществува и механизъм за анулиране на вече сключена сделка, ако това е станало поради техническа грешка. Променен е и размерът на гаранционните обезпечения за участие от 150 на 75 хил. лв.Накратко - пазарните участници все още гледат скептично дали борсата ще заработи ефективно. Това настроение може да промени само БНЕБ - като осигури количества (дори не само от трите държавни централи) и като облекчи максимално правилата за сключване на сделки.


description: Поведението на ЕС прави неизбежна реакцията от Русия

title: Ивайло Калфин: Неуместно е правителството да иска "разрешителни" бележки от ЕК

maintext:
© Анелия Николова
Като започнем от назначението на г-н Пеевски и минем през начинът, по който изглеждаше "Южен поток" преди да бъде преосмислен от Русия, когато трябваше да бъде съвместно участието и растеше цената няколко пъти.КТБ също е един от примерите за лошо управление, което предполага и корупция. Няма подобен начин за затваряне на банка като квартален магазин в Европа. Когато една банка има проблеми, обикновено от нея се разделят добрите от лошите активи и се търси възможност за лекуване на лошите без да се затваря цялата институция и това се направи с редица институции в Европа. При нас първо централната банка проспа всичко, после се появи един одит, който по абсолютно различна методика реши, че в банката няма никакви активи, а след това виждаме една битка за, на практика, активите на банката – няколко апетитни предприятия. Това започва от предишното и преминава в сегашното правителство, а и ролята на централната банка трябва да се отбележи. Резултатът е, че данъкоплатците плащат няколко милиарда лева, а няколко бизнесмена се борят за останките от банката. Това е абсурдно и корпуционно.Вижте, не мога да заемам нито страната на Цветан Василев, нито на някой друг в този спор, защото не ми е работа това нещо. Според мен прокуратурата трябва да разглежда всички сведения, които покажат защо се случи това в КТБ. Затварянето на КТБ е един изключително лош пример за управление. Ние не веднъж искахме цялата процедура да бъде разгледана от независима институция, защото това, което БНБ направи, бе да покани независим одит за активите на КТБ, а това, за което от АБВ настоявахме, бе да бъде поканен европейският банков орган, който да провери процедурите, които са позволили подобен вид фалит, а не активите на банката, за да не се повтаря това нещо. За съжаление нито централната банка, нито правителството поискаха да извадят наяве какво досега в банков надзор, в комисията за финансов надзор е порочно, за да се достигне до КТБ. Пак се покриха нещата и целта е публиката да не разбира много.Вижте, слушам за съдебна реформа в България от 25 г. Най-напред тя бе свързана с това да бъдат подменени съдиите с партийни назначения и това се случи. След което решението бе автономия на съдебната власт, която по никакъв начин да не се отчита на политиците на книга – и това се случи. За мен съдебната реформа ще бъде факт, когато тя започне да дава резултати, когато правосъдието е бързо, когато процедурите, а не само правата на различните общности, са достатъчно бързи. Иначе сегашните промени, които дават повече автономия на избирането на съдийската и прокурорската колегии са мерки, които вероятно са полезни, но не могат да бъдат наречени реформа. Очевидно само с промяна на законите няма да направим съдебна реформа, трябват и други неща.Аз не видях много смислени предложения. Ние предложихме да се увеличи политическото влияние и квотите в органите на съдебната система. За мен реформата не е писане на закони, а преглед на конституцията – нещо, което следващият президент трябва да направи с правомощията на ВСС и много по-активно гражданско общество. Иначе ние имаме прекрасни закони в България, но нямаме чувството, че се прилагат. Ние имаме чудесни съдии и прокурори, които съм сигурен, че си вършат съвестно работата, но това е в среда, в която няма резултат. И тук обществото трябва да реагира.Не знам защо от всички четирима президенти искате да оценя точно него, аз съм работил в неговата администрация и мисля, че той бе активен да постави теми, свързани със солидарността, социалната политика, включително инициативи като "Българската Коледа" и бе много активен във външната политика. През 2007 г. България, по оценка и на американския президент, и на ЕК, бе лидер на Балканите. Казваха, че нашето преимущество са добрите отношения на балканите и с Русия. Това нещо изчезна.Това е интересно ваше заключение, не знам къде е добре дошъл президента Плевнелиев, но ще ви кажа, че когато бях външен министър от 2005 до 2009 г. Имаше две посещения на президента във Вашингтон по покана на американския президент и той дойде в България. С Русия интензивността бе подобна, ако не и по-висока. Не се сещам дали в последните пет години българският президент е бил официално във Вашингтон или Русия, да не говорим тук да е дошъл някой от тях.Ако може един човек да бъде отговорен за бедността в България и да посочим този човек, това показва доста елементарно разбиране за политиката. По принцип социалният президент трябва да има чувствителност към социалните проблеми. Той няма правомощия, но може да води дискусията и да ангажира институциите с по-дългосрочни политики. Нещо, което сегашният президент казва, че не му е работа и няма смисъл да се занимава. Защото борбата с беднота има конкретни изражения – бедни са възрастните, особено самотните от тях, безработните, неграмотните и младите семейства с деца. Така че това предполага трайна държавна политика, за която президента може да помогне.Навсякъде, където съм работил, съм работил за промяна. И има конкретни резултати в това отношение. Имам амбицията настоящото статукво да се променя не с приказки и общи фрази, а с конкретни дейности, които съм доказал и като външен, и като социален министър, и като евродепутат.Надали в същия вид. Но идеята, че през България трябва да преминава повече енергийна и транспортна инфраструктура е валидна. Това би означавало повече инвестиции, значимост в международните отношения и независимост от държавата. Никакъв интерес няма тези проекти да ни заобикалят, както става в момента. Не знам дали ще ги кръстите шлем или шапка, но фактът е, че газът, който трябваше да транзитира през България ще го прави през Турция, енергията, която България трябваше да продава, ще се генерира в Турция, показва, че това са икономически интереси и те нямат нищо общо с геополитическите аргументи. България губи от това. Изключвам веднага корупционните практики около "Южен поток", които могат да опорочат всеки един добър проект.Естествено. Но това, че институции и хора създават условия за корупция не означава, че България трябва да затвори икономиката си и да каже, че не иска чужди инвестиции и проекти. Битката трябва да е на друго място и да се направи така, че да няма корупция. Между другото, преразгледаният от Русия "Южен поток", в който няма съвместна собственост, а транзит на газ, е един чист проект, който обаче България изпусна.Не знам върху какво са правили изчисления. Апетитите в проекта се появиха по времето на Пламен Орешарски и Драгомир Стойнев, когато инфраструктурата извън Черно море трябваше да се строи от България. След което Русия промени стратегията, няма да има съвместна собственост, тръбите са си български в България, "Булгартрансгаз" има своята инфраструктура, който може да се допълни. В момента България получава по 180 млн. Годишно за пренос на руски газ към Турция. В момента, в който се завърши Турски поток, този приход ще изчезне.Кой е алтернативния доставчик? Трябва да инициираме всички проекти, които имаме възможност. Алтернативните доставчици са коректорите с Гърция и Румъния. Капацитетът на румънският добив е по-нисък от потреблението, газ пред Гърция може да дойде от "Набуко", който също не премина през България. От там нататък големи количества газ не виждам кой би пренасял през България, а и 40% от газта в Европа идва от "Газпром".Газта от САЩ е изключително скъпа. Аз знам натискът на САЩ за продажба на втечнен газ и за разработване на шистови полета в България, но това са много по-скъпи методи. По време на газовата криза от 2008 г. Ние имахме щастието да внесем малко втечнен газ от Гърция за България. Като получихме фактурата мога да ви кажа, че не бихте искали да плащаме толкова.Абсолютно, аз това го натрапвам умишлено, за да се сети някой, че едно такова разделение в България не може да има. Това го няма в нито една страна, имало го е в предишни периоди в някои страни, но сега не е тема. И колкото повече се разделяме вътрешно на русофили и русофоби, толкова по-комични и слаби ставаме в международен план. Аз свързвам русофилията с руската култура, исторя и т.н., но сегашните отношения трябва да гледат българския интерес. Но постоянно ни се натрапва някакво разделение "ти с Русия ли си или със запада", няма такова нещо.Да, защото санкциите са патология в международните отношения, няма санкции, които да са успешни. Най-близките до нас бяха югославските, които захраниха с много пари подземния бизнес в България.Тези няколко личности включват доскорошния председател на парламента. Представете си г-жа Цачева да получи забрана да пътува – това ще изисква определена реакция. Елементарното поставяне на въпроса като проблем на приятелите на Путин-олигарсите, които не могат да пътуват не е толкова просто. Става дума за санкции срещу журналисти, политически лидери, представители на институции и т.н. Не е нормално да затрудниш парламентарния диалог с Русия.Да, но аз отново казвам, че поведението на ЕС прави неизбежна реакцията от Русия. А междувременно ЕС си отваря пазарът за Канада и САЩ с едно споразумение, което ще има спорни икономически последици за България.Санкциите на Русия са в друга област, но вероятно са пропорционални. Аз не бих оспорвал правото на една държава да отговори на санкциите, които са ѝ наложени. Не виждам нито една причина да не можеш да говориш с председателя на парламента на една държава – това все пак е най-демократичнната институция. Подобни смехотворни санкции будят съответната реакция.Това е много хубав въпрос. Вие знаете ли за Украйна и нейните ангажименти? Аз съм съгласен да говорим за руските ангажименти, при условие, че има еднакъв аршин към Русия и Украйна. Не е възможно да говориш с едната страна и да подминаваш какво се случва в другата. И, да, съгласен съм, че Минск трябва да се прилага от всички участващи страни.Познавам ЕС и от страната на ЕП. И нямам притеснения да отстоявам позициите си. Имал съм не един случай, в който излиза някаква позиция на ЕК, която се променя от страните-членки и в това няма драма. Комисията никога не говори от последна инстанция, тя следи за прилагането на европейското право. Ще ви дам конкретен пример – за "Южен поток" правителството на Борисов иска изрична "разрешителна" бележка за строежа му. Ето това не се прави – има европейско законодателство, което е изключително ясно – дотолкова, доколкото България спазва това законодателство, тя няма нужда да иска разрешение. В момента, в който ЕК реши, че то не се спазва, има процедура и тя не се изчерпва с идването на някакъв чиновник тук. Да спазваш правото не означава да искаш разрешение.Преекспонира се и това е нормално в кампания, лошото е, че се играе със страховете на хората. Факт е че българските, а и много европейски граждани, не са сигурни, че могат да овладеят този въпроси. Говори се за политики, когато има кой да ги прилага и се знае, че те са ефективни. Европа има своята позиция, която преди беше доста незащитима и която сега започна да се променя. България не трябваше да закрива "Гранични войски" и охраната на границата. България прие ангажименти за релокация от Европа, но никой не иска да се възползва от тази възможност. Фактът е, че през България не преминават хора от Сирия и Ирак, а от Пакистан и Афганистан – те не са сигурни държави, но Европа няма капацитет да приеме и тях. Те не искат да останат в България. Това е тема на външната политика.Разбира се, че е така. Ние направихме всички усилия и приехме всички, понякога доста странни, ултиматуми на ръководството на БСП. В крайна сметка Корнелия Нинова направи огромна услуга на ГЕРБ и Бойко Борисов.


description: Задълженията на всички членове на съюза достигат 84.3% от общия БВП, понижение от 3.2 процентни пункта на годишна база. Над 80% от...

title: Графика на деня: Държавният дълг в ЕС спада, на Гърция расте

maintext:
Задълженията на всички членове на съюза достигат 84.3% от общия БВП, понижение от 3.2 процентни пункта на годишна база. Над 80% от дълговете на страните са в ДЦК, а 15.2% в директни заеми. Най-големият длъжник остава Гърция, чиито заеми достигат 180% от БВП, повишавайки се с 9.7% на годишна база. Тези на Италия
достигат 140% от БВП , а Португалия е малко над 130%. България отчита третата най-ниска задължнялост - 29.4% от БВП, оставайки след Естония (9.7%) и Люксембург (22%). На годишна база спадат задълженията на Ирландия (13%), Холандия (3.3%) и Унгария (3.2%), а тези на България нарастват с 1.4%.


description: Парите са предназначени за закупуване на оборудване, леки и товарни автомобили

title: ЕБВР отпусна 50 млн. евро на "Райфайзен лизинг България" за малки и средни предприятия

maintext: Европейската банка за възстановяване и развитие (ЕБВР) и "Райфайзен лизинг България" ООД подписаха кредитно споразумение в размер на 50 млн. евро, съобщиха от дружеството. Линията ще бъде насочена към малките и средните предприятия.Лизинговото дружество ще може да отпуска финансиране за закупуване на оборудване, товарни автомобили и ремаркета, леки и лекотоварни автомобили. Това е третата кредитна линия от ЕБВР за "Райфайзен лизинг България", като първите две с общ размер от 40 млн. евро вече бяха усвоени успешно. "Райфайзен лизинг България" е собственост на Райфайзенбанк (България) (24.5%) и "Райфайзен лизинг интернешънъл" (75.5%). Използването от малкия и средния бизнес на повече небанкови източници на финансиране, какъвто е лизингът, ще допринесе за по-добра устойчивост на финансовата структура на предприятията, смятат от дружеството.ЕБВР е сред най-големите институционални инвеститори в България. До момента банката е инвестирала над 3.4 млрд. евро в повече от 230 проекта в страната, като близо 80% са в частния сектор. Общият размер на финансирането, което ЕБВР е отпуснала до момента на дружествата от групата "Райфайзен" в България, възлиза на повече от 130 млн. евро."Този нов заем идва в момент, в който секторът се съживява след финансовата криза, а търсенето на лизингово финансиране се възстановява. За нас е удоволствие да продължим партньорството си с "Райфайзен лизинг" – един от най-силните играчи на лизинговия пазар в България", коментира Лариса Манастърли, директор на ЕБВР за България. "В рамките на предходното ни споразумение с ЕБВР сме отпуснали лизингово финансиране на повече 250 български компании за 20 млн. евро. С новия заем ще увеличим подкрепата си за развитието на малките и средните предприятия в страната", обясни Добромир Добрев, заместник-председател на УС на Райфайзенбанк (България).По-нататъшното развитие в сектора на финансовото посредничество е един от приоритетите в дейността на ЕБВР в България. Банката се стреми и към увеличаване на конкурентоспособността на предприятията, включително тези с малък и среден размер, чрез повишаване на ефективността, усъвършенстване на управленските практики и иновации.


description: С тях се плащат предимно скъпи стоки, показва проучване на консултантския сайт "Моите пари"

title: Българите използват кредитни карти средно само 2.5 пъти годишнo

maintext:
© НАДЕЖДА ЧИПЕВА
Кредитните карти в България се използват средно за 2.5 транзакции на година и с тях потребители купуват предимно скъпи стоки като телевизори и много рядко ги използват в ежедневието си. Това съобщи Пенчо Савов, директор "Банкови карти" и електронно банкиране в Банка ДСК, по време на представяне на проучване на консултантския сайт "Моите пари" за използването на кредитните карти.Тай даде за сравнение Полша, където се правят 4 пъти повече транзакции на година, а в Испания – десет пъти повече. Според Савов него броят на картите е типичен за нашата част на Европа, като в България на 100 души от населението има 12 издадени кредитни карти, докато в Полша са 15 на 100. "В Испания населението разполага с 97 карти на 100 души, но практиката там е много по-често да се използват в ежедневието. По този начин и у нас, като се ползват облагите на различните бонус програми, клиентите могат да си избият разхода от 40-50 лв., колкото струва годишната такса за обслужване", обясни той.За да се случи това, клиентите не трябва да натрупват други разходи по използването на продукта. "Това става, като се следват два основни принципа. Използваната сума трябва да се възстановява в рамките на гратисния период и да не се теглят пари кеш от банкомат", добави Савов.Според условията на повечето банки в България безлихвеният гратисен период важи само при използване на кредитната карта на ПОС терминал или при покупка или резервация в интернет. При изтегляне на пари от банкомат, освен че за операцията се дължи такса в размер от 5 лв. и 1-2% от сумата, автоматично започва да тече и лихва по усвоената сума. Изследване на консултантския сайт "Моите пари", подготвено с помощта на Банка ДСК, показва, че около 43% от използващите кредитна карта в България са наясно с тази особеност на гратисния период. Други 40% от анкетираните считат, че безлихвеният срок важи за всяка операция с картата, включително и теглене на кеш, което в повечето случаи не е вярно.Изследването, в което са участвали повече от 1000 души, показва, че разбирането за условията, при които действат кредитните карти в страната, се подобрява. През 2011 г. подобна анкета показва, че около една трета от българите са наясно, че не могат да се възползват от безлихвен кредит с карта, ако изтеглят парите от банкомат. Основните причини защо българите не използват кредитни карти са две - една трета от анкетираните не смятат, че тя им е нужна, а около една четвърт се притесняват, че с нея ще задлъжнеят допълнително. Около две трети от българите се притесняват, че ненавременното обслужване на задължение по кредитната карта може да им попречи при кандидатстване за друг заем.От друга гледна точка водещата причина, поради която българите биха искали да кандидатстват за кредитна карта, е гратисният период, който осигурява безлихвен заем за известен период от време. Около две трети от потребителите на кредитни карти имат лимит по тях до 3000 лв., като има банки, които предлагат кредитни карти с лимити, започващи от 100 лв. Според изследването най-често кредитни карти се използват в супермаркети, бензиностанции, интернет магазини и при пътуване.Лихвените проценти са между 16% и 20%, като съответно годишният процент на разходите може да достигне и 35%. Това все пак е по-изгодно от традиционните лихви на небанковите дружества за кредитиране, при които оскъпяването достига законовия праг от 50% на година.


description: Търговското споразумение между ЕС и Канада рискува да се провали на финалната права

title: Последният сет на СЕТА

maintext:
Последните противници на СЕТА се оказаха депутатите от парламента във Валония.
© Reuters
ЕС рискува да изгуби доверието на търговските си партньори и да не успее да се договори с Великобритания.
Невъзможността да се стигне до консенсус в последния момент в ЕС вещае
основни риска.
Първо, дискредитира го като сплотен съюз и надежден партньор в международен мащаб, второ, сочи към непреодолими спънки пред споразумение с Великобритания след Brexit, и трето
изкарва отново наяве напрежението в ЕС
. В момента съюзът има 7 готови споразумения с общо 31 страни, които чакат ратификация и преговаря за още 20 споразумения с над 50 страни, включително САЩ, Япония и Мексико. При отхвърляне на СЕТА доверието на външните партньори ще се стопи.
Буксуването е още едно доказателство, че взимането на общи решения в ЕС е
тромаво, бавно и води до подобни казуси като съпротивата на Валония. Това буди желание или за по-голяма интеграция, с която да се избегнат подобни пречки, или за "по-малко Европа", която да не нарушава
суверенитета на държавите членки, но и да се откаже от съвместна външна търговска политика например. Балансът между демокрация и вземане на общи решения е труден, и
Brexit се оказа горчив пример за разочарованието от това. Анализаторът Янис Куцомитис коментира пред France 24, че опитът на ЕС да включва регионите в решенията си е положителна стъпка, защото е опит да увеличи демокрацията (и съответно доверието)
в управлението. Но същевременно националните парламенти трябва да осъзнават, че ЕС се нуждае от икономически растеж, търговия и нови партньорства. Въпросът е, че те го осъзнават – включително регионалният парламент на Валония. Само че не на всяка цена и не без изчистване на чувствителните въпроси.
Въпросът не е само да сключим споразумение, но то да е балансирано и добро споразумение, иначе ще се обърне като бумеранг", коментира Джон Еванс, генерален секретар от комисията за търговски съюз към ОИСР пред France 24. Всъщност голяма част от противниците на СЕТА не са против свободната търговия и такова споразумение, а срещу някои конкретни параграфи и начина, по който се приема. Например въпросът за международните арбитражи (виж др. текст), макар че често се пропуска фактът, че такива действат и в момента. Преди година европейският комисар по търговията Сесилия Малмстрьом обяви, че в рамките на TTIP ще се работи за създаването на международен арбитражен съд, който ще е по-приемлив и с установени критерии. Тя обеща, че при успех ще се потърси начин той да замести арбитражите в СЕТА. Засега обаче напредък липсва.
"Ако през следващата седмица или две видим, че Европа е неспособна да подпише прогресивно търговско споразумение със страна като Канада, тогава с кого ще може Европа да прави бизнес в следващите години", попита риторично канадският премиер Джъстин Трюдо преди дни. И настъпи болното място на Европейската комисия (ЕК). Четири месеца след британския референдум за излизане от съюза доверието в способността на ЕС да преговаря и взема решения е отново под прицел.Споразумението за свободна търговия между Канада и ЕС (CETA) трябваше да бъде модел за търговско споразумение от нов тип между две напреднали икономики, които се опитват да подсилят икономическия си растеж във време на нарастваща враждебност към глобализацията. Мнозина го спрягат и като подходящ модел за бъдещ договор с Великобритания след Brexit. На теория СЕТА трябва да премахне близо 98% от митата между ЕС и Канада и да увеличи двустранната търговия с 20%, както и да повиши инвестициите. На практика обаче засега само засилва опасенията от институционална парализа в съюза.Огромна е вероятността Джъстин Трюдо да не стегне куфарите си за срещата на върха с ЕС на 27 октомври, когато трябваше да се подпише официално СЕТА. Причината е, че парламентът на белгийския френскоезичен регион Валония гласува против подписването на споразумението миналия петък и няма да промени решението си до 21 октомври, както се надяваше ЕК. Депутатите от региона настояват за ново отваряне на преговорите по СЕТА, най-вече в частта за арбитражните съдилища, земеделието, ролята на публичните власти. Или поне за "тълкувателна декларация" (обяснение на текстовете), придружена с точни юридически гаранции, член по член. Валонските претенции имат основания – по време на преговорите ЕК не обсъждаше съдържанието на споразумението, а го представи накрая като окончателен пакет без възможност за поправки. Впрочем Брюксел вече се поучи от тази грешка и публикува много повече детайли и организира повече консултации за преговорите, които води със САЩ за споразумението за свободна търговия (TTIP).България и Румъния са другите две страни, които имат условие, за да подпишат СЕТА – падането на визите за гражданите им, които пътуват до Канада. Този въпрос обаче се счита доста по-лесен за уреждане, отколкото исканията на Валония.няколко"Това не е окончателно вето или погребване" обясни премиерът на Валония Пол Манет. Но според него няма как да се подпише споразумението без някои промени, например едностранната предпазна клауза по отношение на канадската земеделска политика. Канада иска да може да се защити, ако европейският износ на земеделски стоки стане твърде важен и доминиращ. Пол Манет смята, че това е разбираемо, но ЕС също трябва да има право на подобна защита. Което не е така в момента.Може би една от причините да се стигне до такава неудобна ситуация е грешката на ЕК да говори само за ползите от СЕТА. Такива несъмнено ще има и търговията между Канада и Европа ще се раздвижи. Но ще има и губещи и е много вероятно това да са малките фермери и бизнеси като тези във Валония. ЕК можеше да помисли за подходящ начин на комуникиране и на рисковете. От друга страна, проблемите със СЕТА са израз на кризата на глобализацията – нарастващата враждебност към наднационалните институции и свободната търговия. Именно за да преодолее скептицизма ЕС се съгласи националните парламенти да имат своя глас за СЕТА.Все още не всичко е изгубено и има още една седмица, в която ЕК да убеди "на пожар" Валония в полезността на СЕТА. В противен случай съмненията в способността на ЕС да функционира ще се засилят, както и протекционистичните тенденции вътре в него. Ако има някаква полза от създалата се ситуация, то е, че ЕК си взема поука за бъдещите си действия. "Мисля, че трябва да седнем всички след това и да обсъдим как трябва да се прави търговска политика в бъдеще", заяви комисар Малмстрьом. Във всеки случай щетите за имиджа на ЕС вече са налице. На този фон рискът канадските визи за България да останат може би е по-дребен проблем.


description: Председател на комисията ще е Валери Симеонов от ПФ, а заместници - Методи Андреев (ГЕРБ) и Антони Тренчев (РБ). Тя ще разследва в продължение на три...

title: Парламентът все пак одобри временна комисия за разследване на проекта "Белене"

maintext:
Председател на комисията ще е Валери Симеонов от ПФ, а заместници - Методи Андреев (ГЕРБ) и Антони Тренчев (РБ). Тя ще разследва в
продължение на три месеца всички данни, факти и обстоятелства по реализацията на проекта за изграждане на АЕЦ "Белене" от 2006 г . до края на септември 2016 г. Създаването на комисия бе инициирано от РБ и получи подкрепа от ГЕРБ, ПФ и частично от АБВ. Против бяха БСП и ДПС.


description: Общата стойност на вложението на Dr. Bock Industries е 8 млн. лв. и се очаква предприятието да заработи догодина

title: Германска текстилна компания купи терен за завода си в Търговище

maintext:
Dr. Bock Industries работи с водещи модни марки като Hugо BOSS, Brax, Marccain, Bogner, Z zegna, Gant и др.
© ЦВЕТЕЛИНА БЕЛУТОВА
"Реди гармънт технолоджи България" се е явило и като единствен участник е спечелило търга с тайно наддаване за три терена до кв. "Запад 2" в града. Стойността на сделката е 555 хил. лв., а размерът на имота е малко над 21 хил. кв.м.
Сега предстои официалното сключване на договора, след което компанията ще може да премине към осъществяването на проекта си. Планираната стойност на инвестицията е 8 млн. лв. и се очаква да бъдат разкрити около 150 работни места.
"Реди гармънт технолоджи България".
ug
BOSS, B
,
, B
, Z
, G
Германската компания за облекла и текстил Dr. Bock Industries, която през лятото изрази намерение да започне производство в Търговище, вече е закупила и терен за предприятието си. Това става ясно от съобщение на страницата на общината, според което българското дружествоПредприятието ще използва най-модерните технологии от Германия и Италия в изграждането на производството си и обработката на облекла в новата си фабрика в Търговище, казаха от общината при първоначалното обявяване на проекта. По план германската компания ще изгради и собствена пречиствателна станция с две нива на пречистване – биологично и химично. По този начин ще се извършва прецизен контрол на отпадните води. Всяка година продукцията ще бъде проверявана и от независим одит за съответствие с екологичните норми в текстилната промишленост в Западна Европа, където е и основният им пазар.Намеренията на Dr. Bock Industries да изгради фабрика в Търговище са представени в общината от местен представител на фирмата. За целта в началото на август е създадено и българско дружество под иметоDr. Bock Industries е основана през 1984 г. и вече има изградени общо девет предприятия за преработка на текстил и производство на дънки в Германия, Италия, Румъния и Украйна. За компанията работят общо 1800 души, като на година те обработват по 9.7 млн. дрехи и произвеждат 1.8 млн. чифта дънки, става ясно от фирмения им уебсайт.Според финансовия отчет на компанията приходите й за 2015 г. са 29.7 млн. евро, което е намаление с 8.8% спрямо година по-рано. Оперативната печалба за миналата година е 2.4 млн. евро, което също е намаление от 34.7% спрямо 2014 г. Компанията работи с водещи модни марки като HraxMarccainognerzegnaantи други.


description: Парламентарната анкетна комисия, която ще проверява пазара на горивата за изкривявания на конкуренцията, ще помисли за законови поправки; Парламентът премахна ДДС върху дарени храни и хранителни стоки; Новият председател на надзорния съвет на здравната каса ще бъде заместник-министърът на здравеопазването Ваньо Шарков

title: Вечерни новини: 27 октомври

maintext:
1
2 Земетресение с магнитуд 5.4 по Рихтер разлюля Централна Италия в сряда вечер, два месеца след като при по-силен трус загинаха близо 300 души и бяха сринати със земята няколко малки градчета, съобщи "Ройтерс". Няколко десетки души са получили медицинска помощ вчера след силните трусове в Централна Италия, но засега няма данни за тежко ранени
© MAX ROSSI
1
2 © Цветелина Белутова
250 хил. лв. повече ще струват на данъкоплатците предстоящите президентски избори, съобщи председателят на ЦИК Ивилина Алексиева. Депутатите решиха вотът "Не подкрепям никого" да се брои като редовен глас на президентски избори, а това рефлектира върху програмата за компютърната обработка на резултатите.
, които да позволят на Комисията за защита на конкуренцията (КЗК) да извършва внезапни проверки в обекти, заподозрени за картел. Това съобщи председателят на комисията Валентин Николов от ГЕРБ по време на първото й заседание, на което бяха приети правилата за работа. "Ние трябва законово да помогнем на КЗК, за да събере доказателствата при съмнение за картел. Защото, ако те в момента решат да съберат такива, тя трябва да уведоми фирмите, че ще отиде, ще изземе съответните документи, а те междувременно ги укриват и нещата стават доста трудни", коментира Николов.Това стана с приети окончателно промени в Закона за данък върху добавената стойност, които ще влязат в сила от 1 януари 2017 г. Изискването е общата стойност на безвъзмездно предоставените хранителни стоки към оператори на хранителна банка да не надхвърля 0.5% от годишния оборот на даряващите компании. Храните не трябва да са с изтекъл срок на годност, а в какъв срок преди изтичане на годността могат да се даряват ще решава министърът на земеделието и храните след съгласуване с други институции. Ще бъдат разписани и изисквания, които регламентират хранителното банкиране и разрешенията за оператор на хранителна банка. По разчети на Министерството на финансите от новото облекчение в бюджета ще постъпват със 7.8 млн. лв. по-малко. По данни на Българската хранителна банка пък всяка година се унищожават над 670 хил. тона храна, докато 21.2% от българите, или 1.54 млн. души, живеят в бедност.Шарков ще замени на ръководната длъжност на надзорния орган заместник-министъра на финансите Кирил Ананиев. По думите на Москов решението за тази смяна са взели двамата с министър Владислав Горанов след последното заседание на здравната комисия в парламента, на която Ананиев представи отчет за дейността и разходите на касата. "Основната причина да има разногласия и различни мнения относно бюджета на касата от гледна точка на държавната квота в надзорния съвет е лоша координация и това е разбираемо от гледна точка на това, че екипите на различните министерства са изключително натоварени", коментира здравният министър.., който публикува днес Министерството на финансите. Според документа децата с над 90% инвалидност ще получават по 930 лв. на месец, като мярката влиза в сила на 1 януари. В доклада към бюджета се посочва, че това е нов вид помощ, която, "от една страна, ще обедини всички помощи, които към момента се получават от децата с трайни увреждания, а от друга – ще включва и необходимите финансови средства за осигуряване на грижа в домашна среда". Тоест, освен че помощта вече ще бъде диференцирана според степента на увреждане, тя ще включва например и предвидените разходи за личен асистент на детето, с които родителите ще преценяват дали да наемат външен човек, или сами да поемат грижата., които могат да се финансират по споразумение между екоминистерствата на България и Германия. Инвестициите ще се насочват към предложения с трансгранично въздействие върху околната среда, които могат да доведат до намаляване на замърсяването в крайбрежни води или във въздуха. Ще се финансират и проекти, които насърчават екологосъобразно и благоприятно за климата икономическо развитие. Предложенията ще могат да се подават от началото на следващия месец (1 ноември 2016 г.) до 31 май 2017 г., информират от ведомството.Това предвиждат приетите днес окончателно от Народното събрание промени в Закона за насърчаване на заетостта. Условието е безработният да бъде насочен към новата си месторабота от бюрото по труда. Месечната помощ ще се изплаща не повече от 12 месеца. Засега се предвижда сума да е около 200 лв. на месец, като министерството на труда допуска гъвкавост според интереса към мярката, поясни пред медиите зам.-председателят на социалната комисия Светлана Найденова, цитирана от "Фокус".


description: Печалбата на американската технологична компания за тримесечието се оказа под очакванията, а прогнозата за последното тримесечие, в което са и...

title: Резултатите на Amazon разочароваха инвеститорите

maintext: Печалбата на американската технологична компания за тримесечието се оказа под очакванията, а прогнозата за последното тримесечие, в което са и колeдните празници, е сдържана, съобщава Reuters. Приходите през изминалото тримесечие се повишават според прогнозите и са били 32.7 млрд. долара. Нетната печалба е нараснала до 252 млн. долара при 79 млн. долара година по-рано. Въпреки това печалбата на акция остава с 52 цента на акция под очакванията на анализаторите за 78 цента.


description: Дилърите ще получат 1.21 млрд. долара компенсация заради дизеловия скандал

title: Volkswagen се споразумя с доставчиците в САЩ

maintext:
Volkswagen продължава да търси начин да изчисти името си, но проблемите пред компанията се увеличават
© BENOIT TESSIER
Германската компания няма право да продава
в страната
дизеловите си модели още от края на 2015 г., като, изглежда, продажбите ще бъдат спрени още няколко години. Заради заведени дела Volkswagen няма право да продава и дизеловите си автомобили в САЩ, произведени през тази и следващата година. А през септември компанията призна в свое изявление, че не е ясно дали въобще отново ще продава този тип автомобили в САЩ. Компанията също така е изправена и пред нови потенциални разходи за милиарди долари заради граждански дела, както и от държавни глоби за нарушение на ограниченията за вредни емисии в САЩ.
Volkswagen вероятно ще има н ай-големи финансови проблеми, ако трябва да изкупи обратно 85 хил. автомобила с трилитров дизелов двигател, ако компанията не успее да убеди регулаторите, че те могат да бъдат ремонтирани.
По информация на Reuters през изминалите месеци е имало разговори между Министерството на правосъдието и Volkswagen как да бъдат разрешени възможно най-бързо проблемите и разследването срещу компанията да бъде прекратено. От министерството обаче изглежда не са съгласни с подобно развитие. В изявление от петък властите обявиха, че регулаторите все още работят по техническо разрешение на проблемите с колите, както и че САЩ ще продължи да държи Volkswagen отговорна за действията й, след като компанията призна, че е инсталирала софтуер, който да промени резултатите от тестовете за вредни емисии на над 11 млн. автомобила в света.
Според друго споразумение с Министерството на правосъдието в САЩ Volkswagen ще вложи над 2 млрд. долара в следващите десет години, за да подпомага програми за създаването на инфраструктура и места за зареждане на електрически автомобили. Друга част от сделката е 2.7 млрд. долара, които германската компания ще изплати в
рамките на 3 години
, за да бъдат сменени стари автобус
и, които са особено вредни за околната среда. От министерството обявиха, че са получили над 1200 коментара за споразумението, но по него ще има само леки и предимно технически промени.
През юни Volkswagen се съгласи да изкупи 475 хил. автомобила с двулитров дизелов двигател, продадени в САЩ. Общата стойност на споразумението възлиза на малко над 10 млрд. долара, но регулаторите още не са одобрили напълно сделката. Към днешна дата над 310 хил. собственици са пожелали автомобилите им да бъдат изкупени обратно.
Volkswagen обяви, че е постигнала споразумение да плати 1.21 млрд. долара на доставчиците на германския производител в САЩ, съобщава Reuters. Всеки от 652-те дилъри ще получи по 1.85 млн. долара в период от 18 месеца като част от договорката в резултат на дизеловия скандал. Досега всички разходи на компанията в резултат на проблемите след разкритите измами в САЩ с вредните емисии достигат 16.5 млрд. долара. Очаква се те да продължат да се увеличават в близките месеци, след като Министерството на правосъдието в САЩ, Федералната търговска комисия и отделни адвокати на пострадали собственици на автомобили са поискали от федералния съд да одобри последните оферти за изкупуване на колите. Изслушването ще бъде на 18 октомври.Споразумението с доставчиците все още не е одобрено от федерален съд, но се очаква това да се случи скоро. Според клаузите в него Volkswagen ще продължи да изплаща допълнителни суми на дилърите и да изкупува колите, които не могат да бъдат продадени.


description: DAX се повишава с половина процент в началото на сесията във Франкфурт. Акциите на Deutsche Bank оглавиха поскъпващите емисии, повишавайки цената си...

title: Акциите на европейските банки поведоха индексите нагоре

maintext:
© Ralph Orlowski
DAX се повишава с половина процент в началото на сесията във Франкфурт. Акциите на Deutsche Bank оглавиха поскъпващите емисии, повишавайки цената си с 1.07%. Тази седмица банката ще публикува резултатите за третото тримесечие. САС 40 отваря близо до годишен връх, нараствайки с 0.67%, а акциите на Societe Generale (+1.71%) и Credit Agricole (+1.48%) поскъпват. На борсата в Лондон емисиите на банките Barclays и Lloyds са с по около процент на зелена територия, а акциите на Royal Bank of Scotland губят 1.11%. FTSE 100 нараства с 0.53%, а емисията на EasyJet продължава да се възстановява, покачвайки цената си с 2.89%.Информацията е актуална към 10:15 ч.


description: Очаква се интересът да е голям, защото ще могат да се изпълняват проекти и за напояване

title: Еврофинансиране за модернизация на земеделски стопанства

maintext:
Някои от традиционните за отглеждане в България култури вече не са в списъка с приоритетните и няма да получат допълнителни точки, както при предишен прием. Това са култури като орехи, лешници, бадеми, резене, шипка, лайка, маточина, мащерка, зелен грах и др.
© АСЕН ТОНЕВ
Николай Симеонов, експерт в "Елана инвестмънт", член на Българската асоциация на консултантите по Европейски програми (БАКЕП)
За първи път се дава възможност да се кандидатства с проект, подаден в предишен прием на подмярката.
Повече точки за "чувствителните" сектори
Въвеждат се три нови критерия, по които проектите могат да имат бонус точки. Първо, чрез допълнителни 10 точки се стимулират стопани, които имат минимум 5 души персонал за последните 3 години. За доказателство трябва да се приложи отчет за заетите лица, средствата за работна заплата и други разходи за труд за последните 3 години, заверени от кандидата и НСИ, както и копие от годишни данъчни декларации пак за 3 години назад, заверени от съответната териториална дирекция на НАП.
Министерството на земеделието обяви във вторник условията за новия прием по една от най-атрактивните подмерки за земеделските стопани - "Инвестиции в земеделски стопанства", от Програмата за развитие на селските райони. Те се чакаха от фермерите с нетърпение, тъй като това е последният прием по нея за програмния период, приключващ през 2020 г. Очаква се интересът да е голям, тъй като освен възможностите за инвестиции в модернизация този път се обявява финансиране и за системи за напояване. Приемът на проекти ще започне на 26 октомври и ще продължи до 7 декември 2016 г. В условията за кандидатстване има промени в сравнение с първия прием по новата програма, приключил през юни.Лимитите за допустимите разходи на един проект по мярката за целия програмен период се промениха на 1 млн. евро (за проекти със строителство) и 500 хил. евро (за проекти само за техника). Трябва да се има предвид, че тези "тавани" са за стойността на инвестиционния проект, а не за безвъзмездната помощ. Тъй като този прием ще бъде отворен с целия остатъчен бюджет - 237 млн. евро, пред кандидатите стои решението дали да подадат проект с целия размер на лимита. Необходимо е да се съобрази, че максимумът на субсидията е определен на 50% от разходите по проекта, а в някои случаи чрез допълнителни точки при класирането може да се увеличи най-много с 10% до максимум 60%. Това означава, че трябва да се предвидят съответните средства за префинансиране на проектите, защото те ще получат гранта си след отчет на изпълнението.За първи път се дава възможност да се кандидатства с проект, подаден в предишен прием на подмярката. Условията допускат, ако кандидатите имат проект, който не е одобрен в рамките на предишен прием, да го прехвърлят в предстоящия само с едно заявление. В наредбата, публикувана в Държавен вестник в края на септември, има образец на заявление, като допълнително ще се изискват документи. Решението зависи от това дали проектът може да има повече шансове при промяна на бонус точките.Досега всички проекти от Северозападния район на планиране бяха приоритизирани с еднакъв брой бонус точки. В новия прием има разделение на района с различни бонуси, като областите Видин, Враца и Монтана получават най-висок брой точки – 5. Област Ловеч ще получи 2 точки, а област Плевен само 1. Трябва да се има предвид, че най-малко 75% от земята в бизнес плана на кандидата трябва да попада в тези области, за да получи допълнителни точки.В предишния прием по подмярката стартиращите биопроизводители получаваха 15 допълнителни точки в класирането. Сега този приоритет отпада и подкрепата с 15 точки се получава само от фирми, които вече са биологично сертифицирании над 85% от инвестиционните разходи по проекта са свързани с биопроизводство. Ако разходите са над 50%, кандидатите получават 10 точки.Проектите от т.нар. чувствителни сектори, които са сектор "Плодове и зеленчуци", "Животновъдство" и "Етеричномаслени и медицински култури", ще получават не 15, а вече 19 точки. Тези бенефициери, които комбинират инвестиции в поне два от тези сектори, ще бъдат оценени с допълнителни 20 точки.Някои от традиционните за отглеждане в България култури вече не са в списъка с приоритетните и няма да получат допълнителни точки, както при предишен прием. Това са култури като орехи, лешници, бадеми, резене, шипка, лайка, маточина, мащерка, зелен грах и др. Отпадат също култури, които белязаха ръст от предишната година, като тиквите и кориандъра.При животновъдството отпадат: фазани, пъдпъдъци, зайци, буби, охлюви, калифорнийски червеи. Остават приоритетни само: овце, говеда, биволи, кози, свине, пчели, кокошки, бройлери, пуйки, гъски, патици, щрауси.Вторият нов стимул е за проекти със строителство или обновяване на сгради, както и на оборудването в тях. Тези инвестиционни проекти могат да напреднат с 10 точки, но трябва да се има предвид, че над 65% от инвестиционните разходи по проекта следва да са с тази цел и че това не включва земеделска или транспортна техника, а само оборудване и съоръжения, монтирани в сградата.Третият критерий е свързан със системи за напояване. Ако над 50% от разходите са свързани с хидромелиоративни дейности, проектът получава допълнителни 5 точки, а ако разходите са над 85% - 7 точки. Когато разходите са над 30%, получават 4 точки.Изискването за допустимост към земеделските производители досега беше, че те трябва да имат стандартен производствен обем (СПО) не по-малко от 8000 евро, който преди можеше да се заяви с намерение за засяване. В предстоящия прием кандидатът трябва при всички случаи да приложи доказателство за постигнат 8000 евро СПО през предходната или настоящата стопанска година.Отдавна се очаква този прием, защото в него за първи път ще се финансират хидромелиоративни проекти, които са стимулирани и с бонус точки. За съжаление публикуваната наредба показва презумпция, че основно ще се финансират проекти за напояване на трайни насаждения. В нея има изискване, че трябва да се покаже договор за аренда на земята за минимум 6 години. Това е практика на стопаните, които искат да създадат напоителна инфраструктура за трайни насаждения и оранжерии. Тези, които биха искали да кандидатстват с мобилни напоителни системи и са свързани с култури, които се засаждат в различни блокове всяка година заради изисквания за сеитбооборота, като например царевицата, обикновено имат практиката да преподписват договори за аренда всяка година и за тях ще бъде трудно да изпълнят изискването от наредбата.Има определен набор от документи, които отнемат време, за да бъдат издадени, но бенефициентите трябва да имат предвид, че е достатъчно към проекта да приложат номер на подадената заявка за това, като самите документи могат да приложат впоследствие.Документите са следните:- Разрешително за водовземане от повърхностни води или подземни води, издадено от съответната басейнова дирекция на Министерството на околната среда и водите или Договор за извършване на услуга "водоподаване за напояване"- Становище за допустимост от съответната басейнова дирекция на Министерството на околната среда и водите за съответствие с Плана за управление на речния басейн и Плана за управление на риска от наводнения. Това становище кандидатите ще получат от РИОСВ заедно с изискваното от институцията решение за необходимост от оценка на въздействието върху околната среда (ОВОС)- Инженерен проект, изготвен и заверен от строителен инженер, който е вписан в регистъра към Камарата на инженерите.Рубриката се подготвя със съдействието на Българската асоциация на консултантите по европейски програми.


description: Решение на Еврокомисията може да обезсмисли удължаване на "Турски поток" към ЕС.

title: Русия ще доставя газ до Централна Европа през Германия

maintext:
"Газпром" ще може да ползва до 90% от капацитета на тръбата Opal.
Европейската комисия е одобрила във вторник разрешение "Газпром" да разшири достъпа си до газопровода Opal, свързващ Германия с мрежите на страните от Централна Европа, и може да го обяви още в петък, съобщи Wall Street Journal. Според Reuters решението ще бъде обявено до понеделник, 31 октомври, когато изтича срокът Брюксел да се произнесе по казуса. Ръководството на Еврокомисията обсъди въпроса във вторник, но няма решение, "то ще бъде взето в процеса на разговори", каза за агенцията говорителка на комисията.Два източника на Wall Street Journal казват, че след довършването на Opal през 2011 г. "Газпром" има ексклузивно право за 50% от годишния му капацитет. Причината е, че правилата на ЕС задължават собствениците да допуснат до тръбите си и свои конкуренти в доставките. До изясняване на статута на Opal половината от капацитета му от 36 млрд. куб. м стои неизползвана. Москва настоява, че тя е изградила съоръжението и руската компания може да решава кой да се възползва от него.Решението на Еврокомисията ще позволи на руснаците да предоставят между 10 и 20% на конкуренти. Но за останалите 30-40% ще се обявяват конкурси за обеми, на които ще може да кандидатства и самата корпорация "Газпром". "Прилича малко на отстъпка пред руснаците, но не става дума за коледен подарък", коментира един от източниците.Формално погледнато, решението от вторник е одобрение на предварителното споразумение от 2013 г. за експлоатацията на Opal между "Газпром" и германския мрежов оператор Bundesnetzagentur, но с добавени по-строги условия.Opal е с дължина 470 км и се простира от германския балтийски бряг до Брандов на чешко-германската граница. Това е единствената връзка между "Северен поток", доставящ газ директно от Русия до Германия, и Централна и Източна Европа. За "Газпром" това е и единственият засега начин да заобиколи Украйна, през която в момента са достъпни за доставки тези страни.Разширяването на обемите, които руската компания ще може да пренася по Opal, поставя под въпрос и нуждата от пренос на газ от Турция през Балканите до Централна Европа, както предвиждаше проектът за мрежата "Южен поток", заместена от "Турски поток".Руснаците се договориха само за една тръба от "Турски поток", която да е за нужните на турския пазар. Втората също е включена в подписаното преди дни споразумение, но "Газпром" си запази право да се откаже от нея, ако няма интерес от страни от ЕС. В понеделник външният министър Сергей Лавров за пореден път уточни, че Москва очаква от ЕС писмени гаранции, че се интересува от продължаване на "Турски поток" на територията на страните членки, за да започне изграждането му към гръцката или към българската граница.Промяната при Opal засяга и друг важен за "Газпром" и Германия проект - "Северен поток 2", разширяващ още повече транзитния пренос по дъното на Балтийско море. "Подкрепа за "Северен поток 2" означава, че ЕС прави отстъпки на режим, който иска да накаже чрез санкции. Това противоречие просто не издържа на логиката", написа за Financial Times Конрад Шимански, полският министър по европейските въпроси.Катя Яфимава от Oxford Institute for Energy Studies смята, че няма толкова пряка връзка между Opal и "Северен поток 2" и уреждането на спора по единия газопровод няма автоматично да доведе до реализиране на втория.В понеделник се очаква и обявяване на предварително споразумение между "Газпром" и антимонополните органи на ЕС по разследването за злоупотреба с доминиращо положение в Източна Европа, включително България, съобщава още Wall Street Journal. Това е сигнал, че двете страни, макар да са с охладени от санкциите отношения, предприемат прагматични стъпки за успокояване на връзките, поне в енергийната сфера, където руснаците остават доминиращ доставчик.Споразумение за Opal обаче може да се изтълкува като сигнал за помирение към президента Владимир Путин в момент, когато в евроатлантическата общност се обсъждат идеи за нови санкции срещу него по повод военните му действия в Сирия.За сряда бе планирана среща между еврокомисаря по въпросите на конкуренцията Маргрет Вестагер и зам.-председателя на "Газпром" Александър Медведев. На срещата в Брюксел е и руският зам.-министър на енергетиката Анатолий Яновски. "Разговорите в сряда са изключително важни и могат да променят цялата игра", казва за Reuters източник от ЕС.


description: Американската банка стана поредната след JPMorgan Chase, Citigroup и Bank of America, която отбеляза увеличение на печалбата през третото тримесечие....

title: Goldman Sachs с 60% ръст на печалбата

maintext:
© Brendan Mcdermid
Американската банка стана поредната след JPMorgan Chase, Citigroup и Bank of America, която отбеляза увеличение на печалбата през третото тримесечие. Печалбата й за периода е нараснала до 2.1 млрд. долара, а приходите - с 19% до 8.17 млрд. долара. Това е второ поредно тримесечие на растеж на печалбата за Goldman Sachs, след като в четири поредни показателят отбелязваше спад. Американските банки спечелиха от реакцията на пазара след изненадващия резултат от референдума във Великобритания, когато гражданите решиха страната да напусне Европейския съюз.


description: Курсът на валутата се възстанови, но точните причини за срива остават неизвестни

title: Британският паунд изгуби 6% в рамките на минутa

maintext:
За около 60 секунди курсът на паунда спада от 1.2616 до 1.2030 долара
© В© Phil Noble / Reuters
Според анализаторите има две вероятни причини за внезапния срив. Възможно е голям инвеститор погрешно да е продал голям обем от валутата, като неправилно е въведен курсът ѝ. Слабата ликвидност в началото на сесията пък може да е мултиплицирала ефекта от сделката, понижавайки курса драстично.
Не е изключено сривът в цената да е причинен и от алгоритъм, пише Financial Times. Те се използват за автоматизиране на търговията, като отварят и затварят позиции на база зададени критерии като равнище на цената, час от деня, новина и др. Възможно е пазарът да се е подредил по начин, който е изпълнил критериите за заемане на голяма позиция, която заедно с ниската ликвидност в ранните часове да е запратила цената надолу.
Британският паунд изгуби повече от 6% в самото начало на последната азиатската сесия за седмицата. За по-малко от минута курсът на валутата срещу долара се понижи от 1.2616 до 1.2030, като по късно успя да се върне до 1.2456. Освен това паундът записа най-лошата си седмица от успешния вот за Brexit насам, като за периода се обезцени с повече от 4%.Ниската ликвидност в началото на сесията може да е била и повод за инвеститорите да атакуват позицията. По време на транзакциите пазарите в Токио и Сидни вече са били отворени, но търговията едва е стартирала в Хонконг и Сингапур. Последният пък е център на валутната търговия в Източна Азия. Докато инвеститорите там все още са се подготвяли за последния си работен ден преди уикенда, е възможно някой да се е възползвал от невниманието им, отваряйки позиция.Последният ден от седмицата често е и моментът, в който падежират множество опции на валутния пазар. Вероятно основният им издател - търговските банки, са почувствали нужда да хеджират срещу спада на паунда. Данни на DTCC показват, че най-големият брой падежиращи опции за около 1.23 млрд. долара са били на курс от 1.25. С преминаването на курса под това ниво банките най-вероятно са разпродавали паундове, за да се предпазят от обезценяването им, което може да е оказало допълнителна тежест в посока поевтиняване."Трябва да е било най-ниската точка на ликвидност, та това да се случи. Освен сделки на алгоритми имаше и истински позиции, което показва, че инвеститори са очаквали слабост на паунда", коментира Митул Котеча от Barclays.Твърдата позиция на президента на Франция Франсоа Оланд по темата за Brexit може да е дала "зелена светлина" на различни алгоритми пише още FT. "Великобритания е решила за Brexit, дори той да е труден. Затова ние трябва да извървим целия път до окончателното отделяне на страната", заяви той в сряда, подкрепяйки плана на премиера на страната Тереза Мей да започне процедурата до края на май 2017 г.Това не е първият случай, в който алгоритми участват в резки ценови движения. През 2010 г. на американския пазар Dow Jones спадна с близо 9% и възстанови голяма част от загубите в рамките на 36 минути. Подобно беше движението и на останалите индекси. Това е едно от най-големите дневни движения на капиталовия пазар в страната и единственото за толкова кратък период от време. През 2014 г. 10-годишните ДЦК на САЩ изгубиха 0.34% от доходността си в рамките на минути.


description: Това е поредно влошаване на експорта, но не е ясно дали ще доведе до забавяне на икономиката на страната

title: Китайският износ изненада с рязък спад от 10% през септември

maintext: Китайският износ е намалял с внушителните 10% през септември в сравнение със същия месец на миналата година, като данните се оказаха далеч под очакванията на анализаторите и пазарите, съобщава Reuters. Вносът за миналия месец се е понижил неочаквано с 1.9% след ръста от 1.5% през август и като цяло търговският излишък се е свил до 41.99 млрд. долара. Анкетираните от агенцията икономисти прогнозираха свиване на експорта с 3%, а вносът да се покачи с 1%, след като месец по-рано нарасна за пръв път...


description: На борсата в Лондон той достигна стойност 7130 пункта в дневната търговия (intra-day), надминавайки предишния рекорд от 7123. За постижението...

title: Британският индекс FTSE 100 с нов исторически връх

maintext: На борсата в Лондон той достигна стойност 7130 пункта в дневната търговия (intra-day), надминавайки предишния рекорд от 7123. За постижението спомагат акциите на модната компания Next, които поскъпват с над 4%, оглавявайки печелившите компании. Книжата на финансовата група Old Mutual тежат на индекса, като се обезценяват с 4.19%. Днес от компанията оповестиха, че фондовете ѝ са нараснали с 14% до 119 млрд. паунда от началото на годината. Въпреки това инвеститорите не останаха впечатлени и предпочетоха да продават. Основен стимул за борсата в Лондон е рекордно евтиния паунд, който прави износа на местние компании по-атрактивен,


description: SoundCloud се оценява на 700 млн. долара

title: В опит да спре Apple Spotify се насочва към SoundCloud

maintext:
Неотдавна от Spotify обявиха 40 млн. платени потребители.
© DADO RUVIC
Сделка между двете компании ще даде възможност на Spotify да ограничи агресивното настъпване на Apple в стрийминг бизнеса чрез своята услуга Apple Music. В момента от компанията на Тим Кук имат над 17 млн. платени потребители за малко над година време от съществуването си. Apple Music не предлага безплатно слушане на песни чрез реклами, както го прави Spotify. Вместо това Apple Music предлага 3-месечен безплатен период, заради който си навлякоха множество критики от страна на индустрията, която се оплака, че за тези 3 месеца никой няма да получава хонорари. От Apple все пак решиха да изплащат хонорари, което накара изпълнители като Тейлър Суифт да пуснат музиката си в Apple Music, след като преди това албумите й бяха изтеглени от всички други стрийминг услуги.
На пазара има още услуги, за които не е ясно колко потребители имат. Неотдавна Amazon също обяви плановете си да се фокусира върху стрийминга на музика. Други подобни услуги са Google Play Music, Deezer и Tidal, собственост на Джей Зи. За последно Tidal обяви през юни, че има 4.2 млн. платени потребители.
Хора, близки до ръководството на Spotify, твърдят, че на SoundCloud е било гледано като на конкуренция, докато берлинската компания не е решила да опита своята платена услуга SoundCloud Go, която се оказа провал и донякъде отне шансовете на SoundCloud за успех.
Spotify е била в разговори за придобиването на компанията и по-рано, но те са пропаднали заради цената на сделката. От Spotify се опитват и да подредят възможно най-добре бизнеса си предвид плановете на компанията да излезе на борсата през идната година.
Компанията за музикален стримийнг Spotify е в напреднали разговори за закупуването на SoundCloud, съобщава Financial Times. Двете европейски фирми може да обединят сили, след като Apple настъпва все по-агресивно на пазара за стрийминг услуги. За последно SoundCloud, която никога не е излизала на печалба, набра 100 млн. долара от група инвеститори, сред които и Twitter, и бе оценена на 700 млн. долара. Източниците на Financial Times предупреждават, че все още няма яснота как може да бъде заплатена сделката от страна на Spotify. Финална договорка между компаниите все още няма и не е сигурна.И двете компании са в неудобно положение към момента. Макар и оценявана като една от най-обещаващите технологични фирми в Европа, SoundCloud неотдавна имаше проблеми с музикалните звукозаписни компании, които свалиха голяма част от съдържанието в сайта. Богатството на услугата е предимно в огромния набор от диджеи и на над 200 млн. души потребители, както и 135 млн. достъпни песни и ремикси. За последно SoundCloud обяви резултатите си за 2014 г. - приходи от 17.4 млн. евро и загуба от почти 40. Оттогава компанията не е давала информация за финансовото си състояние.Spotify също не е в най-добри позиции. Подобно на SoundCloud, шведската компания все още не е излизала не печалба въпреки нарастващите приходи. Преди време услугата обяви, че има 40 млн. платени потребители, което е огромен скок спрямо 30-те милиона абонамента, за които се знаеше през юни, когато компанията обяви, че е преминала границата от 100 млн. активни потребители, но и че има годишна загуба от 173 млн. долара.


description: Представянето на новата гранична служба на ЕС, която ще замени досегашната Фронтекс, ще се състои утре в България от еврокомисаря по вътрешните работи и гражданството Димитрис Аврамопулос; Общинската фирма "Бургасбус" ще закупи 7 нови автобуса на стойност 4.12 млн. лв. без ДДС; Парламентът създаде държавно предприятие "Център за предоставяне на услуги"; Страните от Европейския съюз се съгласиха да предоставят на грузинци възможност за безвизово пътуване

title: Вечерни новини: 5 октомври

maintext:
10% от средствата за интеграция за бежанци ще бъдат от националния бюджет, а останалите - от европейско финансиране, съобщи вицепремиерът Румяна Бъчварова.
През септември 2015 г. Костов беше отстранен по искане на Цацаров, а на негово място
Церемонията ще е на българско-турската граница. Основната задача на службата ще бъде опазването на външните граници на ЕС в променената обстановка, свързана със сигурността и миграцията. Отбелязва се, че обособяването на службата отне едва девет месеца от предложението до неговото утвърждаване от Европейския парламент и от Съвета на ЕС. Граничната служба ще извършва постоянна оценка на слабите места по външните граници. На нейно разположение ще бъде постоянен контингент от 1500 европейски граничари, готови за бързо разгръщане в случай на нужда. Службата ще участва и в операциите за експулсиране на незаконно проникнали в ЕС мигранти или на чужденци, които пребивават в общността без правно основание.Средствата за реализация на проекта идват от различни източници - Регионалния фонд за градско развитие, от самото дружество "Бургасбус". Съфинансирането, което е задължително условие по програма JESSICA, е осигурено от компания "Райфайзен лизинг България" ЕАД. Автобусите, които максимално събират 130 пътници, са произведени от полската компания "Соларис" и ще обслужват кварталите "Рудник" и "Черно море" след присъединяването им към Бургас и на "Минерални бани", "Банево" и "Ветрен". Новите превозни средства ще влязат в употреба през декември.. Държавното предприятие ще предоставя административни услуги, а именно дейности, свързани с регистрация на МПС; проектиране, разработване, поддържане и развиване на програмни продукти за предоставяне на административни услуги от МВР; предпечатна подготовка и отпечатване на бланки, образци и документи за МВР. Предвижда се финансирането на дейността на центъра да се осъществява основно от събиране на такси за извършваните услуги, но и от дарения и "други източници", предава offnews.bg.. Те обаче отложиха изпълнението на програмата, докато се споразумеят за по-силни гаранции срещу внезапен мигрантски наплив. Решението подчертава нарасналата тревога в ЕС от имиграцията след пристигането на около 1 300 000 бежанци и мигранти миналата година. ЕС води преговори за облекчаване на ограниченията за пътуване за грузински граждани като признание за демократичния напредък в Грузия. Германия обаче блокира визовата либерализация през юни, като поиска ЕС най-напред да затегне правилата в тази област, за да може да се справи с евентуално рязко увеличаване на броя на пристигащите хора. Берлин е против падането на визите за Грузия с мотива, че голяма част от организираната престъпност в Германия е дело на грузински банди. Падането на визите позволява 90-дневни пътувания в Шенген, но не дава право на работа на гражданите на трети държави.Кошничаров не е посочил причина за напускането на поста, който е заемал в продължение на 15 години. Според dariknews.bg той неофициално е уточнил, че му остава малко до пенсия. Кошничаров беше съдията, подписал присъдата на световния шампион по фигурно пързаляне Максим Стависки за катастрофата край Приморско през 2007 г. Апелативният съд тогава отмени условната присъда на Стависки и го осъди на 2 години и половина затвор, но Кошничаров се възпротиви и заяви, че присъдата няма да допринесе за генералната превенция.Наказанието му беше наложено от прокурорската колегия на ВСС, пише offnews.bg. Причината за предложението на главния прокурор Сотир Цацаров е нарушение на случайното разпределение на делата, за неизпълнение на разпореждане на зам. главен прокурор и поради липса на контрол по спазване на сроковете. Шефът на апелативната специализирана прокуратура Даниела Попова предложи и уволнение на Костов. Мотивът й е бил случая с Росен Петров-Животното, чиято влязла в сила присъда от над 5 години затвор бе отложена по решение на Костов заради заболяване на осъдения. Прокурорската колегия разгледа предложението на Попова, но не наложи наказание по тази точка.за и.д. ръководител беше назначен Андрей Андреев.


description: Крайната цел е потребителите на сайта да получават автоматично най-изгодните цени на банковите услуги в зависимост от дейността, която искат да им се...

title: Фондация сравни в интернет банковите такси преди БНБ

maintext:
© КРАСИМИР ЮСКЕСЕЛИЕВ
Крайната цел е потребителите на сайта да получават автоматично най-изгодните цени на банковите услуги в зависимост от дейността, която искат да им се извърши.
Неправителствената организация "Граждани срещу бюрокрацията" изпревари Българската народна банка и публикува сравнителна таблица на таксите на всички български банки на сайта http://pisar.bg/banks Интерактивната таблица на фондацията позволява таксите на различните банки да се подреждат по големина, като освен разходите за годишно обслужване на сметка и годишно обслужване на дебитна карта се вземат предвид и минималната сума за откриване на сметка. Според информацията в таблицата единствено Тексим банк, TBI банк и Сосиете Женерал Експресбанк нямат изискване за наличност при откриване на сметка. Най-скъпо е годишното обслужване на сметка в Инвестбанк (34.80 лв.), а обслужването на дебитна карта – в TBI банк (39.96 лв.)При разходите за банкови преводи в сравнителната таблица се посочват и цените за преводи съответно през системите БИСЕРА и RINGS, както и тези в евро. Също така в трета таблица са изведени и лихвите по депозитите за 1 месец, 3 месеца, 6 месеца и цяла година. Подобна сравнителна таблица има и на сайта "Моите пари", но там някои от банките като ЦКБ и "Тексим" не влизат в представителната извадка."Изпратихме запитване до всички банки дали посочените на интернет страниците им такси отговарят на актуалните, за да избегнем неточности, но някои от финансовите институции така и не върнаха отговор", коментира един от основателите на фондацията Стефан Христов.Обобщената информация за банковите такси на сайта на асоциацията ще се обновява, като предстои да бъдат добавени сравнителни данни и за юридически лица. Крайната цел е в бъдеще потребителите на сайта да получават като автоматичен резултат най-изгодните цени на банковите услуги в зависимост от дейността, която искат да им се извърши. Основната дейност на фондацията е да предоставя бланки за стандартни договори, които само се попълват в електронен вариант, след което се генерира документ за отпечатване. Организацията е надлежно регистриран администратор на лични данни."Бях провокиран да създадем сравнителната таблица от съобщението, че по силата на евродиректива предстои Българската народна банка да направи и да поддържа интернет сайт, в който да могат да се сравняват таксите на банковите продукти. В БНБ със сигурност има доказани банкови експерти, но според нас функционалността на сайта им е на ниво от 90-те години. Предполагам, че крайният резултат и на сравнителната страница ще е подобен и няма да донесе голяма полза за потребителите", коментира Христов.От БНБ съобщиха, че крайният срок за създаване на сравнителната страница е краят на февруари 2018 г., но е вероятно това да стане и по-рано. Според източници от бранша самото й създаване няма да отнеме толкова време, колкото съгласувателните процедури с търговските банки, с които трябва да се организира колко често и как ще изпращат информация на БНБ за актуалните такси, които налагат на клиентите си.До края на следващата седмица БНБ трябва да е определила и публикувала средната стойност на основните банкови услуги у нас на база на предоставената от търговските банки информация. През следващата година тази средна стойност на услугите ще се използва от търговските банки при предоставянето на т.нар. основни операции. Те бяха въведени по директива на Европейската комисия, с която се цели улеснен достъп до банковата система на всеки гражданин на ЕС. Според нея търговските банки трябва да имат специален продукт – т.нар. основна банкова сметка, по която да има "приемливи такси". Те трябва да са под въпросните средни такси за пазара. Основната банкова сметка трябва да позволява на клиентите редица операции като внасяне, теглене на средства, поддръжка на дебитна карта, кредитен превод в национална валута и евро.


description: Какво знаем за Цецка Цачева от досегашните й действия в политиката

title: Майката на батальона

maintext:
Бойко Борисов заплаши с оставка, ако Цецка Цачева не е победител в първия тур от президентските избори
© Юлия Лазарова
Това заедно с начина, по който Цачева беше представена от Борисов като претендент за поста на "Дондуков" 2 - близо 50-минутната реч във възхвала на постиженията на оглавяваното от него правителство, изтъкването на качествата и колко ценни са му останалите, измежду които е избирал кандидата на партията за президент, освен че създаде усещането за неглижиране на президентската институция, на практика принизи номинацията на Цачева в стил: "Понеже единият ми е по-ценен в правителството (Томислав Дончев), а другите двама (Йорданка Фандъкова и Димитър Николов) като кметове на София и Бургас, затова най-безболезненият вариант за мен е да жертвам председателя на парламента."
Едва ли обаче са очаквали, че официалното обявяване на името й ще нанесе допълнителни щети, които от ГЕРБ се опитват да разчистват вече цяла седмица. При това пак неубедително.
Самата Цачева най-чистосърдечно извади същата опорна точка като Цветанов: "Да, аз съм била член на БКП, тогава, когато партията беше държавата. За да получа тези компетенции, това образование, това познаване на функционирането на държавата", заяви тя в предаването "120 минути" по bTV часове след като беше официално номинирана за кандидат за президент. Интересното е, че през 2011 г. тя е дала доста по-обстойно обяснение за членството и в комунистическата партия. "Не се срамувам, че съм била тогава член на комунистическата партия, защото комунистическата партия до 1989 г. беше държавата. Винаги - и като млад човек студент, и насам, моята кауза е била държавността. И винаги към партията, която е изповядвала тази кауза, съм имала отношение", изповядва се тя. Държавността би следвало да е кауза на всички партии, но някои имат афинитет само към партиите, които държат властта.
Впоследствие според нейни колеги от парламента Цачева е била близка до СДС. Като кмет на Плевен сегашният депутат от Реформаторския блок, тогава от синята партия, Найден Зеленогорски е ползвал услугите й като юридически консултант по договори на общината, където тя е била юрисконсулт до 1991 г. През 2008 г. обаче, когато Цачева е вече член на ГЕРБ, Зеленогорски сигнализира председателя на Адвокатския съвет към адвокатската колегия в града, че Цачева е извършила сериозно нарушение на етичния кодекс на адвокатите, за което се полага дори изхвърляне от професията. Става въпрос за това, че се е явявала в съда по дела срещу общината в Плевен по същото време, през което е била ангажирана от общината. Според изявления на Зеленогорски оттогава става въпрос за 5 дела. Сигналът стига и до Висшия адвокатски съвет, който изпраща становище до плевенската колегия, но в крайна сметка преписката е прекратена поради изтекла давност.
К
се появиха в "24 часа" и сайта "Епицентър"
Когато преди месец премиерът Борисов обяви, че ГЕРБ отлага обявяването на кандидата си за президент заради ретроградния Меркурий, обяснението също не беше особено смешно. По-скоро звучи арогантно да оправдаеш кадровата си немощ с астрологични аргументи. Но пък висши функционери от ГЕРБ разказват как при съставянето на правителството преди две години Борисов наредил на Цецка Цачева да изчисли дали ще се вместят в конституционните срокове за гласуването на новия кабинет, защото тогава пак бил същият период от хороскопа.
Депутати определят като положително качество умението на Цачева да балансира между мнозинството и опозицията. "Неведнъж се е случвало по време на председателските съвети Цачева да пренарежда дневния ред на парламента след възражения на опозицията и така да променя предложенията на председателя на групата на ГЕРБ Цветан Цветанов", разказва народен представител от мнозинството, който присъства на съвета при Цачева всяка сряда сутрин, когато се определя законодателната програма. И е факт, че в тези среди всяко възражение срещу втория човек в партията на Борисов се смята едва ли не за подвиг. Депутати от ГЕРБ не крият, че отношенията между Цветанов и Цачева не са съвсем розови, макар и двамата да не го показват публично. Но отдават това на тихата битка, която висшите функционери водят за благоволението на своя лидер. В предишния си мандат Цачева спечели това състезание срещу тогавашния съпредседател на парламентарната група и почти незаобиколим фактор към оня момент Искра Фидосова, с която първоначално бяха близки приятелки. Според депутати отношенията им се обтегнали особено покрай приемането на Изборния кодекс, известен като "Кодекса Фидосова", когато Цачева се противопоставила на някои от прокараните от Фидосова текстове. В тези спорове Борисов обикновено вземал страната на Цачева.
Друг интересен факт е, че няма сила, която да принуди Цачева да допусне до пленарна зала парламентарни питания към премиера Борисов, ако не са удобни за него. От Реформаторския блок споделят, че тя на няколко пъти връщала въпроси на депутата Атанас Атанасов, свързани най-вече със службите и назначенията в тях. По един от тях премиерът бил принуден да дойде за отговор в парламента чак когато Атанасов отнесъл проблема до председателския съвет. Повечето от колегите му обаче не използват тази възможност, която им дава правилникът на Народното събрание при връщане на питане от страна на председателя.
Когато премиерът Бойко Борисов заяви при официалното представяне на кандидатурата на Цецка Цачева за президент, че "досега държавата е имала много бащи на нацията и е крайно време да има и една майка", вероятно не си е давал сметка за разрушителния ефект, който ще имат думите му. Малко след изявлението му социалната мрежа фейсбук беше залята от иронични статуси на тема "майка на нацията". Рекордни споделяния в социалната мрежа имаше клипчето с Цецка Цачева, в което тя дирижира и пее заедно с активисти на ГЕРБ "Цъфнал ГЕРБ" по време на партийна сбирка в заведение. Бяха припомнени и факти от нейната биография, като например членството й в БКП, както и езикови гафове в качеството й на председател на Народното събрание.Още по-неубедително прозвучаха и изтъкнатите от Борисов аргументи в полза на номинирането на Цачева за президент. Лидерът на ГЕРБ посочи юридическото й образование, факта, че втори мандат е председател на парламента, познава законодателството и работи с всички партии - все неща, които са плюс за държавния глава, но изобщо не са решаващи за този пост.В ГЕРБ със сигурност са наясно, че ще трябва да положат доста усилия, за да изглежда убедителна кандидатурата на Цачева за държавен глава. Вероятно си дават сметка и за предизвикателствата, пред които ще се изправят с номинацията й за президент - ниският процент обществена подкрепа (15 пункта според социологическото проучване на "Алфа рисърч" от началото на септември) и липсата на харизма. Още повече че първият тест за предстоящата номинация на Цачева се провали. На откриването на събора на Рожен в средата на юли тя беше освиркана от присъстващите. И според депутати от ГЕРБ именно това е причина за дълго отлаганото обявяване на кандидата на партията за президент. Освен това Цачева веднъж се е явявала на мажоритарен вот и го е губила катастрофално. На местните избори през 2007 г. тя остана трета в надпреварата за кмет на Плевен, като за нея тогава гласуваха едва 5838.Пръв в ролята на чистач се прояви зам.-председателят на ГЕРБ Цветан Цветанов, който се опита да неглижира членството на Цачева в БКП. "Към 1989 г. хората, които са били на една достатъчно зряла възраст, всички почти са били членове на БКП. И това е било съвсем закономерно в онзи период", каза Цветанов по "Нова тв". Неговото обяснение не само че не успокои духовете, но направо взриви една част от обществото, които добре си спомнят, че по-голямата част от зрелите хора не бяха членове на компартията, но пък мнозинството, които посягаха към партийни книжки, го правеха с откровено кариеристични подбуди и за да запълнят някои други липси.По повод тези обяснения депутати припомниха, че Цачева е завършила право в СУ "Климент Охридски" в рабфак. Това е специален факултет за предварително обучение на работници за влизане във висше училище без изпит по времето на управлението на БКП. Като подборът на кандидатите за студенти тогава ставаше от партийните организации към предприятията, където те работят.ато по команда в акцията по спасяването на имиджа на Цачева се включиха и проправителствените медии, част от които близки до депутата от ДПС Делян Пеевски. Портрети на Цачева, правени като по калъп,- от които публиката научи, че тя е работохолик, консенсусна фигура, екипен играч и подготвена за президент. "Труд" пък се обърна към астрологията и ненапразно - хороскопът на Цачева показа, че тя е "родена за майка на нацията", защото според тълкуванията на астролозите "тя имала потенциал да работи за интересите на народа".Съпредседателят на Патриотичния фронт Красимир Каракачанов, който сега е конкурент на Цачева в надпреварата за президент, я определя като диалогичен човек. Ако някой иска да придвижи даден законопроект за гласуване в пленарна зала и даде достатъчно убедителни аргументи на Цачева, тя не го спира, казва той. И допълва, че досега е успял по този начин да прокара около пет нормативни акта на патриотите. Дребната подробност е, че законопроектите на Каракачанов не застрашават нито управлението на мнозинството, нито персонално неговия лидер.